cyanic-selkie/wikianc huggingface dataset:
স্বামী বিবেকানন্দ
কলম্বো থেকে আলমোড়া
thumb|right|চেন্নাইতে স্বামী বিবেকানন্দ (১৮৯৭) বিবেকানন্দ ১৮৯৭ খ্রিষ্টাব্দের ১৫ জানুয়ারি কলম্বো পৌঁছান এবং এক পরমানন্দদায়ক অভ্যর্থনা গ্রহণ করেন। এখানে তিনি প্রাচ্যে তার প্রথম প্রকাশ্য বক্তৃতা (ভারত, পবিত্র ভূমি) করেন। সেখান থেকে কলকাতায় তার পৌঁছানো ছিল এক বিজয়ঘটিত প্রত্যাবর্তন। তিনি ভ্রমণ করেন কলম্বো থেকে পাম্বান, রামেস্বরম, রামনাদ, মাদুরাই, কুম্বাকোনাম এবং মাদ্রাজ। এই জায়গাগুলোতে তিনি বক্তৃতা দেন। জনগণ এবং রাজারা তাকে অত্যুৎসাহী অভ্যর্থনা জানান। পাম্বানে মিছিলে রামনাদের রাজা নিজে স্বামীজির ঘোড়ার গাড়ি টানেন। মাদ্রাজে যাওয়ার পথে কতিপয় জাগয়ায় যেখানে ট্রেন থামত না সেখানে জনগণ রেললাইনে বসে ট্রেন থামাত এবং স্বামীজির বক্তৃতা শোনার পরই ট্রেনকে যেতে দিত। মাদ্রাজ থেকে তিনি কলকাতায় তার ভ্রমণ অব্যাহত রাখেন এবং আলমোড়া পর্যন্ত তার বক্তৃতা দেওয়া চালিয়ে যান। যেখানে পাশ্চাত্যে তিনি ভারতের মহান আধ্যাত্মিক ঐতিহ্যের কথা বলেছিলেন, সেখানে ভারতে ফিরে তার 'কলম্বো থেকে আলমোড়া' বক্তৃতা ছিল জনগণের জন্য নৈতিক অনুপ্রেরণা, বর্ণাশ্রম ভাইরাস দূরীকরণ, বিজ্ঞান শিক্ষায় উৎসাহদান, দেশের শিল্পায়ন, দারিদ্র্য দূরীকরণ, ঔপনিবেশিক শাসনের অবসান। এ সমস্ত বক্তৃতা কলম্বো থেকে আলমোড়া বক্তৃতা হিসেবে প্রকাশিত হয়েছে। এই বক্তৃতাসমূহকে জাতীয়তাবাদী ঐকান্তিকতা ও আধ্যাত্মিক ভাবাদর্শের প্রকাশ বলে বিবেচনা করা হয়। তার বক্তৃতাসমূহ মহাত্মা গান্ধি, বিপিন চন্দ্র পাল এবং বালগঙ্গাধর তিলকসহ আরো অনেক ভারতীয় নেতার উপর প্রভূত প্রভাব বিস্তার করেছিল।
রামকৃষ্ণ মঠ ও মিশন প্রতিষ্ঠা
right|thumb|[[অদ্বৈত আশ্রম, মায়াবতী, রামকৃষ্ণ মঠের একটি শাখা, প্রতিষ্ঠাকাল মার্চ ১৯, ১৮৯৯ খ্রিস্টাব্দ, পরবর্তীতে স্বামী বিবেকানন্দের অনেক লেখা প্রকাশ করে, বর্তমানে "প্রবুদ্ধ ভারত" সাময়িকী প্রকাশ করে]]
১৮৯৩ খ্রিষ্টাব্দে পাশ্চাত্যে স্বামীজির প্রথম ভ্রমণের সময় যখন তারা একত্রে ইয়োকাহামা থেকে শিকাগো যাত্রা করেছিলেন তখন বিবেকানন্দ স্যার জামশেদজি টাটাকে একটি গবেষণা ও শিক্ষা প্রতিষ্ঠান গড়ে তুলতে অনুপ্রাণিত করেছিলেন। আনুমানিক এই সময়ে স্বামীজি টাটার প্রতিষ্ঠিত "বিজ্ঞান গবেষণা প্রতিষ্ঠান"-এর প্রধান হওয়ার অনুরোধ সংবলিত একটি চিঠি পান। কিন্তু বিবেকানন্দ প্রস্তাবটি প্রত্যাখ্যান করেন এই বলে যে, সেটি তার আধ্যাত্মিক আগ্রহের সঙ্গে সংঘাতপূর্ণ।
বিবেকানন্দ পরে পুনঃসংস্কারকৃত হিন্দু ধর্মাবলম্বীদের পক্ষের আর্য সমাজ ও গোঁড়া হিন্দু ধর্মাবলম্বীদের পক্ষের সনাতনপন্থীদের মধ্যে ঐকতান প্রতিষ্ঠার উদ্দেশ্যে পশ্চিম পাঞ্জাব ভ্রমণ করেন। রাওয়ালপিণ্ডিতে তিনি আর্য সমাজবাদী ও মুসলিমদের মধ্যেকার সক্রিয় বিরোধ নির্মূল করার পদ্ধতি সম্পর্কে পরামর্শ দেন। তার লাহোর ভ্রমণ স্মরণীয় তার বিখ্যাত বক্তৃতার জন্য এবং একজন গণিতের অধ্যাপক তীর্থ রাম গোস্বামীর সঙ্গ তার সম্পৃক্ততার জন্য। যে অধ্যাপক পরে স্বামী রাম তীর্থ নামে সন্ন্যাসজীবন গ্রহণ করেন এবং ভারতে ও আমেরিকায় বেদান্ত প্রচার করেন। তিনি দিল্লি এবং খেতরিসহ অন্যান্য জায়গায়ও ভ্রমণ করেন এবং ১৮৯৬ খ্রিষ্টাব্দের জানুয়ারিতে কলকাতায় ফিরে আসেন। পরবর্তী কয়েক মাস তিনি মঠের কাজ সংহত করতে এবং শিষ্যদের প্রশিক্ষণ দিয়ে অতিবাহিত করেন।
দ্বিতীয় পাশ্চাত্য ভ্রমণ
স্বামীজি ভগ্ন স্বাস্থ্য সত্ত্বেও পুনরায় ১৮৯৯ খ্রিষ্টাব্দের জুন মাসে পাশ্চাত্যের উদ্দেশ্যে যাত্রা করেন। তার সঙ্গী ছিলেন ভগিনী নিবেদিতা এবং স্বামী তুরিয়ানন্দ। তিনি স্বল্প সময় ইংল্যান্ডে অবস্থান করার পর যুক্তরাষ্টে যান। তার এই ভ্রমণকালে তিনি সানফ্রান্সিসকো ও নিউইয়র্কে বেদান্ত সোসাইটি প্রতিষ্ঠা করেন। তিনি এক সহৃদয় আমেরিকান ভক্তের নিকট থেকে পাওয়া ১৬০ একর জমিতে (০.৬৫ বর্গ কিমি) ক্যালিফোর্ণিয়ায় শান্তি আশ্রম প্রতিষ্ঠা করেন। পরবর্তীতে তিনি ১৯০০ খ্রিষ্টাব্দে প্যারিসে ধর্ম মহাসভায় যোগ দেন। লিঙ্গ পূজা ও ভাগবদ্গীতার যথার্থতা সম্পর্কিত বিবেকানন্দের পাণ্ডিত্যপূর্ণ প্রকাশের জন্য প্যারিস বক্তৃতা স্মরণীয়। প্যারিস থেকে স্বল্প সময়ের জন্য তিনি ভ্রমণ করেন ব্রিটানি, ভিয়েনা, ইস্তানবুল, এথেন্স এবং মিশর। এই সময়ের বেশির ভাগ অংশে তিনি ছিলেন বিখ্যাত চিন্তাবিদ জুলস বয়েসের অতিথি, ১৯০০ খ্রিষ্টাব্দের ৯ ডিসেম্বর কলকাতায় ফিরে আসার পূর্ব পর্যন্ত।
মায়াবতী বিবেকানন্দ বেলুড় মঠের অদ্বৈত আশ্রমে স্বল্প সময় অতিবাহিত করেন, যেখানে তিনি শেষ দিন পর্যন্ত তিনি বেলুড় মঠে অবস্থান করে রামকৃষ্ণ মিশন ও মঠের কাজ এবং ইংল্যান্ড ও আমেরিকার কাজ দেখাশোনা করে অতিবাহিত করেন। তার অনেক দর্শনার্থী ছিল, যাদের মধ্যে উচ্চবিত্ত এবং রাজনীতিবিদেরাও ছিলেন। ১৯০১ খ্রিষ্টাব্দের ডিসেম্বরে তাকে দেখতে আসেন লোকমান্য তিলকসহ ভারতীয় জাতীয় কংগ্রেসের নেতৃস্থানীয়রা। জাপানের ধর্ম মহাসভায় যোগ দেওয়ার জন্য তিনি ১৯০১ খ্রিষ্টাব্দের ডিসেম্বরে আমন্ত্রণ পেয়েছিলেন, যদিও অধোগামী স্বাস্থ্যের কারণে বিবেকানন্দ তাতে যোগ দিতে ব্যর্থ হন। তার শেষ দিনগুলিতে তিনি বোধগয়া ও বারাণসী তীর্থ করেন। ভগ্ন স্বাস্থ্য (এজমা, ডায়াবেটিস এবং দীর্ঘস্থায়ী নিদ্রাহীনতা অন্তর্ভুক্ত) তার কার্যকলাপ সঙ্কুচিত করে তোলে।
শেষ জীবন
thumb|left|বেলুড় মঠে স্বামী বিবেকানন্দ মন্দির, বিবেকানন্দের পার্থিব শরীরের অন্তিম সংস্কার করার স্থানে ৪ জুলাই ১৯০২ খ্রিষ্টাব্দ, (তার মৃত্যুর দিন) বিবেকানন্দ ভোরে ঘুম থেকে ওঠেন, বেলুড় মঠের চ্যাপেলে তিন ঘণ্টা ধরে ধ্যান করেন। এরপর তিনি ছাত্রদের শুক্লা-যজুর্বেদ শেখান, যা একটি সংস্কৃত ব্যাকরণ এবং যোগ দর্শন। পরে সহকর্মীদের সঙ্গে রামকৃষ্ণ মঠের বৈদিক কলেজে একটি পরিকল্পনার আলোচনা করেন। তিনি ভ্রাতা-শিষ্য স্বামী প্রেমানন্দের সঙ্গে হাঁটেন এবং তাকে রামকৃষ্ণ মঠের ভবিষ্যৎ সম্পর্কেও নির্দেশনা দেন। সন্ধ্যা ৭:০০ টায় বিবেকানন্দ তার ঘরে ফেরেন এবং তাকে বিরক্ত করতে নিষেধ করেন; এর প্রায় দুই ঘণ্টা পর রাত ৯:১০ মিনিটে ধ্যানরত অবস্থায় তিনি মৃত্যু বরণ করেন। তার শিষ্যদের মতে, বিবেকানন্দের মহাসমাধি ঘটেছিল; আর চিকিৎসকের প্রতিবেদনে বলা হয় এটি হয়েছে তার মস্তিষ্কে একটি রক্তনালী ফেটে যাবার কারণে, কিন্তু তারা মৃত্যুর প্রকৃত কারণ উদ্ধার করতে পারেননি। তার শিষ্যদের মতানুসারে ব্রহ্মরন্ধ্র-মস্তিষ্কের চূড়ার রন্ধ্র-অবশ্যই ফেটে থাকবে যখন তিনি মহাসমাধি অর্জন করেছিলেন। বিবেকানন্দ চল্লিশ বছর জীবৎকাল পূর্ণ করার আগেই তার ভাববাণী সম্পূর্ণ করতে সক্ষম হয়েছিলেন। তাকে বেলুড়ে গঙ্গা নদীর তীরে একটি চন্দন অন্ত্যেষ্টিক্রিয়া চিতার উপর দাহ করা হয়, যার বিপরীত পাশে ষোল বছর আগে রামকৃষ্ণ দেবের মরদেহ দাহ করা হয়েছিল।
স্বামী বিবেকানন্দের ভ্রমণসমূহ, উত্তেজনাপূর্ণ বক্তৃতাদান, ব্যক্তিগত আলোচনা এবং চিঠিপত্রের আদান-প্রদান তার স্বাস্থ্যের উপর ক্ষতিকর প্রভাব বিস্তার করেছিল। তিনি হাঁপানি, ডায়াবেটিস ও অন্যান্য শারীরিক অসুখে ভুগছিলেন। তার দেহত্যাগের কিছুদিন পূর্বে তাকে ইচ্ছাকৃতভাবে বর্ষপঞ্জি/পঞ্জিকা পড়তে দেখা যেত। তিনি শেষ নিঃশ্বাস ত্যাগ করার তিন দিন পূর্বে তাকে দাহ করার স্থান দেখিয়ে দেন - যে স্থানে বর্তমানে তার স্মৃতিতে একটি মন্দির দাঁড়িয়ে আছে। তিনি কতিপয় লোকের কাছে মন্তব্য করেছিলেন যে তিনি চল্লিশ বছর বয়স পর্যন্ত বাঁচবেন না।
শিক্ষা ও দর্শন
স্বামী বিবেকানন্দ বিশ্বাস করতেন যে আদি শঙ্করের ভাষ্যের ভিত্তিতে বেদান্ত দর্শনে হিন্দু ধর্মের সারাংশ সবচেয়ে ভালোভাবে প্রকাশিত হয়েছে। তিনি নিম্নলিখিতভাবে বেদান্তের শিক্ষাসমূহের সারসংক্ষেপ করেন,
left|thumb|[[বিবেকানন্দ রক মেমোরিয়াল রাতে, কন্যাকুমারী, তামিলনাড়ু]] বিবেকানন্দের মতানুসারে, রামকৃষ্ণ দেবের কাছ থেকে পাওয়া তার একটি গুরুত্বপূর্ণ শিক্ষা হচ্ছে "জীব হচ্ছে শিব"। এটি তার মন্ত্রে পরিণত হয়, এবং দরিদ্র নারায়ণ সেবা-র ধারণা উদ্ভাবন করেন - (দরিদ্র) মানুষের মধ্যে এবং মধ্য দিয়ে ঈশ্বরের সেবা। "যদি সত্যিই সকল ইন্দ্রিয়গোচর বস্ত্তু বা বিষয়ের নিমিত্তে ব্রহ্মের একতা থাকে, তাহলে কিসের ভিত্তিতে আমরা অন্যদের থেকে আমাদের ভালো বা মন্দ বিবেচনা করব?" - এ প্রশ্ন তিনি নিজেকে করতেন। শেষ পর্যন্ত তিনি সিদ্ধান্তে পৌঁছান যে এ পার্থক্য বা স্বাতন্ত্র্যসমূহ একতা/সমগ্রতার মধ্যস্থিত আলোর শূন্যতায় মিলিয়ে যায় যখন ভক্ত মোক্ষে পৌঁছান। তখন এ একতা/সমগ্রতা সম্পর্কে অসচেতন 'ব্যক্তিদের' জন্য সমবেদনা এবং তাদের সাহায্য করার দৃঢসংকল্প জাগ্রত হয়।
বিবেকানন্দ তার শিষ্যদের পবিত্র, অস্বার্থপর হতে এবং শ্রদ্ধা/বিশ্বাস যাতে থাকে সে উপদেশ দেন। তিনি ব্রহ্মচর্য চর্চা করতে উপদেশ দেন। তার শৈশবের বন্ধু প্রিয়নাথ সিনহার সঙ্গে এক আলোচনায় তিনি তার দৈহিক ও মানসিক শক্তি এবং বাগ্মিতার উৎস/কারণ হিসেবে ব্রহ্মচর্য চর্চাকে অভিহিত করেন।
বিবেকানন্দ প্যারাসাইকোলজি এবং জ্যোতিষশাস্ত্রের আবির্ভূত ক্ষেত্রকে সমর্থন করেননি (এর এক দৃষ্টান্ত পাওয়া যায় তার এ বক্তৃতায় মানুষ নিজেই তাঁর ভাগ্য নির্মাতা, সম্পূর্ণ কর্ম, ভলিউম ৮, নোটস অফ ক্লাস টকস এবং বক্তৃতাসমূহ) এ কারণে যে তার মতে এ ধরনের কৌতূহল আধ্যাত্মিক অগ্রগতিকে সাহায্য করেনা বরং তা ব্যাহত করে।
প্রভাব ও উত্তরাধিকার
বিবেকানন্দ ছিলেন নয়া-বেদান্তের প্রধান প্রতিনিধিত্বকারী, যা মূলত পশ্চিমী অভ্যন্তরীণ ঐতিহ্য, বিশেষত অতীন্দ্রিয়বাদ, নতুন চিন্তাধারা ও ধর্মতত্ত্বের সঙ্গে সঙ্গতিপূর্ণ হিন্দুধর্মের নির্বাচিত দিকের একটি আধুনিক ব্যাখ্যা। বিবেকানন্দ ভারতে ও ভারতের বাইরে হিন্দুধর্মকে পুনরায় প্রতিষ্ঠিত করে তুলতে সফল হয়েছিলেন। তার জন্যেই পাশ্চাত্য সমাজে যোগ, ধ্যান ও আত্মবিকাশের অন্যান্য ভারতীয় পদ্ধতিগুলি সম্পর্কে আগ্রহ বৃদ্ধি পেয়েছিল। অগেহানন্দ ভারতী বলেছেন, "...আধুনিক যুগের হিন্দুরা হিন্দুধর্ম সম্পর্কে প্রত্যক্ষ বা পরোক্ষ জ্ঞান বিবেকানন্দের রচনা থেকেই আহরণ করেন।" বিবেকানন্দ বলেছিলেন, হিন্দুধর্ম (ও অন্যান্য সব ধর্মের) সব কটি শাখাসম্প্রদায় ভিন্ন ভিন্ন পথে একই লক্ষ্যের পথে অগ্রসর হচ্ছে। যদিও কেউ কেউ তার এই উক্তিকে হিন্দুধর্মের অতিসরলীকরণ বলে সমালোচনা করেছেন।
ব্রিটিশ-শাসিত ভারতে জাতীয়তাবাদী ধারণার অভ্যুত্থানের প্রেক্ষাপটে স্বামী বিবেকানন্দ জাতীয়তাবাদী আদর্শটিকে নির্দিষ্ট করে দিয়েছিলেন। সমাজ সংস্কারক চার্লস ফ্রিয়ার অ্যান্ড্রুজের ভাষায়, "স্বামী বিবেকানন্দের নির্ভীক দেশাত্মবোধ সারা ভারতে জাতীয়তাবাদী আন্দোলনে এক নতুন মাত্রা যোগ করেছিল। ভারতের নবজাগরণে স্বামী বিবেকানন্দ যতটা অবদান রেখেছিলেন, ততটা অন্য কেউ এককভাবে রাখতে পারেননি।" বিবেকানন্দ ভারতের সর্বব্যাপী দারিদ্র্র্যের দিকে দৃষ্টি আকর্ষণ করে বলেছিলেন, এই দারিদ্র্য দূরীকরণের জন্যই ভারতে জাতীয় নবজাগরণের প্রয়োজন আছে। তার জাতীয়তাবাদী ধারণা ভারতীয় দার্শনিক ও রাজনৈতিক নেতাদের প্রভাবিত করেছিল। শ্রীঅরবিন্দ বলেছিলেন, বিবেকানন্দ ভারতকে আধ্যাত্মিক চেতনায় জাগরিত করেছিলেন। মহাত্মা গান্ধির মতে বিবেকানন্দ ছিলেন সেই অল্প কয়কজন হিন্দু ধর্মসংস্কারকদের একজন "যিনি হিন্দুধর্মের প্রথা ও রীতিনীতির মৃত শাখাপ্রশাখাগুলিকে ছেঁটে ফেলে হিন্দুধর্মের সৌন্দর্য রক্ষা করেছিলেন।"
স্বাধীন ভারতের প্রথম গভর্নর-জেনারেল চক্রবর্তী রাজাগোপালাচারী বলেছিলেন, "বিবেকানন্দ হিন্দুধর্ম ও ভারতকে রক্ষা করেছিলেন।" বিশিষ্ট স্বাধীনতা সংগ্রামী নেতাজি সুভাষচন্দ্র বসু বলেছিলেন, বিবেকানন্দ ছিলেন "আধুনিক ভারতের স্রষ্টা"। মহাত্মা গান্ধি বলেছিলেন, বিবেকানন্দের রচনা তার "দেশপ্রেম হাজারগুণ" বৃদ্ধি করেছিল। বিবেকানন্দ ভারতের স্বাধীনতা আন্দোলনকে প্রভাবিত করেছিলেন। নেতাজি সুভাষচন্দ্র বসু, শ্রীঅরবিন্দ, বাল গঙ্গাধর তিলক ও বাঘা যতীন প্রমুখ স্বাধীনতা সংগ্রামী এবং অলডাস হাক্সলি, ক্রিস্টোফার ইশারউড, রোম্যা রোলাঁ প্রমুখ বুদ্ধিজীবীকে বিবেকানন্দের রচনা অনুপ্রাণিত করেছিল। বিবেকানন্দের মৃত্যুর বহু বছর পর রবীন্দ্রনাথ ঠাকুর নোবেল পুরস্কারবিজয়ী ফরাসি সাহিত্যিক রোম্যা রোলাঁকে লিখেছিলেন, "ভারতকে জানতে চাইলে বিবেকানন্দের লেখা পড়ো। তার মধ্যে সব কিছুই ইতিবাচক। নেতিবাচক কিছুই নেই।" রোম্যা রোলাঁ লিখেছেন, "তার লেখাগুলি মহান সঙ্গীতের মতো এবং পঙ্‌ক্তিগুলি বেটোফেন শৈলীর মতো। চিত্তাকর্ষক ছন্দগুলি হ্যান্ডেল কোরাসের কুচকাওয়াজের মতো। আজ ত্রিশ বছর পরেও তাঁর বাণীগুলিকে স্পর্শ করলে আমার শরীরে বৈদ্যুতিক আঘাতের মতো শিহরণ জাগে। এই মহানায়কের মুখ থেকে যখন এই জ্বলন্ত শব্দগুলি উচ্চারিত হয়েছিল, তখন নিশ্চয় অনেকে এই শিহরণ অনুভব করেছিলেন!"
বিবেকানন্দের কথায় অনুপ্রাণিত হয়ে জামশেদজি টাটা ইন্ডিয়ান ইনস্টিটিউট অব সায়েন্স নামে একটি শিক্ষাপ্রতিষ্ঠান স্থাপন করেছিলেন, যা ভারতের সবচেয়ে বিখ্যাত এবং প্রথম সারির গবেষণা বিশ্ববিদ্যালয়। বিদেশে বিবেকানন্দ প্রাচ্যবিদ ম্যাক্স মুলার ও বিজ্ঞানী নিকোলা টেসলার সঙ্গে সাক্ষাৎ করেছিলেন। এরা দুজনেই তার বৈদিক শিক্ষায় অনুপ্রাণিত হয়েছিলেন। ভারতে তার জন্মদিন ১২ জানুয়ারি পালিত হয় জাতীয় যুব দিবস (ভারত) হিসেবে। অন্যদিকে, ১৮৯৩ খ্রিষ্টাব্দের ১১ সেপ্টেম্বর তারিখে বিবেকানন্দ বিশ্বধর্ম মহাসভায় তার বিখ্যাত 'শিকাগো বক্তৃতা' উপস্থাপন করেছিলেন বলে ১১ সেপ্টেম্বর তারিখটি 'বিশ্ব ভ্রাতৃত্ব দিবস' হিসেবে পালিত হয়।  ২০১০ খ্রিষ্টাব্দের সেপ্টেম্বর মাসে ভারতের অর্থ মন্ত্রক ভারতের আর্থনৈতিক পরিবেশে বিবেকানন্দের শিক্ষা ও মূল্যবোধের গুরুত্বের উপর আলোকপাত করেন। তদনীন্তন কেন্দ্রীয় অর্থমন্ত্রী প্রণব মুখোপাধ্যায় ১০০ কোটি টাকার "স্বামী বিবেকানন্দ ভ্যালু এডুকেশন প্রজেক্ট" অনুমোদন করেন। এই প্রকল্পে যুবসমাজকে প্রতিযোগিতা, প্রবন্ধ রচনা, আলোচনা ও পাঠচক্রে যুক্ত করা এবং বিবেকানন্দের রচনাবলি একাধিক ভাষায় প্রকাশের পরিকল্পনা নেওয়া হয়েছে। ২০১১ খ্রস্টাব্দে পশ্চিমবঙ্গ পুলিশ ট্রেনিং কলেজের নাম পরিবর্তন করে রাখা হয় "স্বামী বিবেকানন্দ রাজ্য পুলিশ আকাদেমি"। ছত্তিসগড়ের রাজ্য প্রযুক্তি বিশ্ববিদ্যালয়ের নাম পালটে রাখা হয়েছে "ছত্তিসগড় স্বামী বিবেকানন্দ প্রযুক্তি বিশ্ববিদ্যালয়"। ২০১২ সালে রায়পুরের বিমানবন্দরটির নামও পালটে রাখা হয়েছে "স্বামী বিবেকানন্দ বিমানবন্দর"।
স্বামী বিবেকানন্দের জন্ম-সার্ধশতবর্ষ ভারত ও ভারতের বাইরে মহাসমারোহে পালিত হয়েছে। ভারতের ক্রীড়া ও যুবকল্যাণ মন্ত্রক বিশেষভাবে ২০১৩ খ্রিষ্টাব্দকে উদ্‌যাপন করেছে। রামকৃষ্ণ মঠ ও রামকৃষ্ণ মিশন, ভারতের কেন্দ্রীয় ও রাজ্য সরকারগুলি, বিভন্ন শিক্ষা প্রতিষ্ঠান ও যুব গোষ্ঠীর পক্ষ থেকে এই উপলক্ষে বর্ষব্যাপী অনুষ্ঠানের আয়োজন করা হয়েছিল। বাঙালি চলচ্চিত্র পরিচালক উৎপল সিংহ বিবেকানন্দের সার্ধশততম জন্মজয়ন্তী উপলক্ষে দ্য লাইট: স্বামী বিবেকানন্দ নামে একটি চলচ্চিত্র নির্মাণ করেন।
রচনা
thumb|200px|স্বামী বিবেকানন্দের নিজের হাতের লেখায় "ব্লেসিংস টু নিবেদিতা" কবিতার পাণ্ডুলিপি।
সাহিত্যকর্ম
বানহাত্তা অনুসারে, গায়ক, চিত্রশিল্পী, আশ্চর্য ভাষাবিশারদ ও কবি বিবেকানন্দ ছিলেন একজন সম্পূর্ণ শিল্পী। তিনি অনেকগুলি গান ও কবিতা লিখেছিলেন, যার মধ্যে তার প্রিয় রচনা "মৃত্যুরূপা মাতা" কবিতাটি অন্যতম। বিবেকানন্দের উপদেশগুলির মধ্যে রসবোধের পরিচয় পাওয়া যায় এবং তার ভাষা ছিল সহজ-সাবলীল। বাংলা রচনার ক্ষেত্রে তিনি মনে করতেন, ভাষা (কথ্য ও লিখিত) এমন হওয়া উচিত যা লেখকের পাণ্ডিত্য প্রদর্শনের বদলে, লেখকের বক্তব্যের মূল ভাবটিকে ফুটিয়ে তুলতে পারবে।
'বর্তমান ভারত' হল বিবেকানন্দের লেখা একটি বিখ্যাত বাংলা প্রবন্ধ। ১৮৯৯ খ্রিষ্টাব্দের রামকৃষ্ণ মঠ ও মিশনের একমাত্র বাংলা মুখপত্র 'উদ্বোধন' পত্রিকার মার্চ সংখ্যায় এটি প্রথম প্রকাশিত হয়। ১৯০৫ খ্রিষ্টাব্দে প্রবন্ধটি বই আকারে প্রকাশিত হয় এবং পরে 'স্বামী বিবেকানন্দের বাণী ও রচনা' গ্রন্থের ষষ্ঠ খণ্ডে সংকলিত হয়। এই প্রবন্ধেই বিবেকানন্দ দরিদ্র ও তথাকথিত হীন বর্ণে জন্ম নেওয়া ভারতীয়দের নিজের ভাই বলে উল্লেখ করেছিলেন।
প্রকাশনা
১৯০২ সালে স্বামী বিবেকানন্দের মৃত্যুর পর প্রকাশিত গ্রন্থের তালিকা
এনজিসি ১০
এনজিসি ১০ দক্ষিণ নক্ষত্রমণ্ডলে অবস্থিত একটি সর্পিল ছায়াপথ। এটি জন হার্শেল ২৫ সেপ্টেম্বর ১৮৩৪ সালে আবিষ্কার করেছিলেন। ছায়াপথটি সূর্য থেকে ৩৪৬ মেগা আলোকবর্ষ দূরে অবস্থিত। ডি ভকিউলারস সিস্টেমে এর রূপগত শ্রেণিবিন্যাস হল SAB (rs) bc, যেখানে 'SAB' একটি দুর্বল-বাঁধা সর্পিলকে নির্দেশ করে, '(rs)' একটি সামান্য রিং-এর মতো গঠন নির্দেশ করে, এবং 'bc' মানে সর্পিল বাহুগুলি মাঝারি। পাটুরেল এট আল ২০০৩ সালে এই ছায়াপথ টিকে SBbc এর একটি শ্রেণিবিন্যাস প্রদান করে, যা এটিকে একটি নিষিদ্ধ সর্পিল ছায়াপথ নির্দেশ করে।
২২ ডিসেম্বর, ২০১১ তারিখে, নিউজিল্যান্ডের স্টুয়ার্ট পার্কার এনজিসি ১০ -এ একটি টাইপ ২ সুপারনোভা মনোনীত এসএন ২০১১ জোজো আবিষ্কার করেন। এটি গ্যালাকটিক নিউক্লিয়াসের ২″ আর্কসেকেন্ড পূর্ব এবং ১৬ ″ আর্কসেকেন্ড উত্তরে অবস্থিত ছিল।
হাসান হাফিজুর রহমান
হাসান হাফিজুর রহমান (১৪ জুন ১৯৩২ – ১ এপ্রিল ১৯৮৩) বাংলাদেশের একজন প্রথিতযশা কবি, সাংবাদিক ও সমালোচক ছিলেন। তার পূর্বপুরুষ জামালপুর জেলার অন্তর্গত কুলকান্দি গ্রামে বাস করতেন। তিনি মুক্তিযুদ্ধের দলিল সম্পাদনার জন্য বিখ্যাত।
প্রাথমিক জীবন
হাসান হাফিজুর রহমান ১৯৩২ সালে ১৪ জুন জামালপুর জেলায় তার নানাবাড়িতে জন্মগ্রহণ করেন । পৈতৃক বাড়ি ছিল জামালপুর জেলার ইসলামপুর উপজেলার কুলকান্দি গ্রামে। তার বাবার নাম আবদুর রহমান এবং মায়ের নাম হাফিজা খাতুন। ১৯৫৮ সালের ১৭ এপ্রিল হাসান হাফিজুর রহমান সাঈদা হাসানের সঙ্গে বিবাহ বন্ধনে আবদ্ধ হন। হাসান হাফিজুর রহমান ও সাঈদা হাসানের প্রথম সন্তানের নাম হাসান সাঈদ দিশা। দ্বিতীয় সন্তানের নাম এশা হাসান মুন্নী।
শিক্ষাজীবন
১৯৩৮ সালে ঢাকার নবকুমার স্কুলে ভর্তি পরীক্ষা দিয়ে সরাসরি তৃতীয় শ্রেণিতে ভর্তি হন। ১৯৩৯ সালে তার বাবা বরিশালে বদলি হয়ে গেলে তিন বছর জামালপুরের সিংজানী হাইস্কুলে পড়াশুনা করেন তিনি। ১৯৪২ সালে তার বাবা ঢাকায় বদলি হয়ে এলে ঢাকা কলেজিয়েট স্কুলে ভর্তি হন এবং মাধ্যমিক পরীক্ষা পর্যন্ত এই স্কুলেই পড়াশোনা করেন। ১৯৪৬ সালে হাসান হাফিজুর রহমান ঢাকা কলেজিয়েট স্কুল থেকে দ্বিতীয় বিভাগে মাধ্যমিক পাস করেন। এবং এ বছরই ঢাকা কলেজে উচ্চ মাধ্যমিক শ্রেণিতে মানবিক শাখায় ভর্তি হন। ১৯৪৮ সালে হাসান হাফিজুর রহমান ঢাকা কলেজ থেকে উচ্চমাধ্যমিক পাস করেন। এবং এ বছরই ঢাকা বিশ্ববিদ্যালয়ের রাষ্ট্রবিজ্ঞান বিভাগে বি.এ. অনার্স শ্রেণিতে ভর্তি হন। কিন্তু অনার্স ফাইনাল পরীক্ষায় অংশ গ্রহণ না করে ১৯৫১ সালে তিনি পাস কোর্স-এ বি.এ. পরীক্ষা দিয়ে উত্তীর্ণ হন। ১৯৫১ সালে ঢাকা বিশ্ববিদ্যালয় থেকে পাস কোর্স-এ বি.এ. পরীক্ষায় উত্তীর্ণ হন। এবং এ বছরই ঢাকা বিশ্ববিদ্যালয়ের বাংলা বিভাগে প্রথম পর্ব এম.এ. শ্রেণিতে ভর্তি হন। চাকরি জীবনের পুরো সময় তিনি ঢাকা শহরেই অতিবাহিত করেন। তবে ১৯৩৯-১৯৪২ সাল পর্যন্ত তিনি বরিশালে কর্মরত ছিলেন। চাকুরি ছাড়াও তার আয়ের উৎস ছিল গ্রামের ভূ-সম্পত্তি। হাসান হাফিজুর রহমান ছিলেন পিতার দ্বিতীয় স্ত্রীর প্রথম সন্তান। প্রথম স্ত্রী নিঃসন্তান অবস্থায় মারা যাওয়ার পর আবদুর রহমান দ্বিতীয়বার বিয়ে করেন এবং তার প্রথম সন্তান হাসান হাফিজুর রহমান জন্মগ্রহণ করেন। তারা ছিলেন সাত ভাই ও তিন বোন। ভাই-বোনদের মধ্যে তিনজনের মৃত্যু হয় অপরিণত বয়সে। স্কুলে ভর্তি হবার পূর্বে মাকে তিনি মুখে মুখে একটি ছড়া শুনাতেন-'খেয়ে মোদের অন্নজল/হবে মোদের হাতির বল'।
কর্মজীবন
হাসান হাফিজুর রহমানের পেশাজীবন খুব বৈচিত্র্যময় ছিল। সাপ্তাহিক বেগম পত্রিকায় ১৯৫২ সালে তিনি কর্মজীবন শুরু করেন। এরপর তিনি একাধারে সওগাত (১৯৫৩), ইত্তেহাদ (১৯৫৫-৫৪) ও দৈনিক পাকিস্তান (১৯৬৫) এ সহকারী সম্পাদক হিসেবে দায়িত্ব পালন করেন এবং স্বাধীনতার পর দৈনিক বাংলায় সম্পাদকমণ্ডলীর সভাপতি নিযুক্ত হন। সাংবাদিকতার পাশাপাশি তিনি ১৯৫৭-১৯৬৪ সাল পর্যন্ত জগন্নাথ কলেজে বাংলা ভাষা ও সাহিত্যের অধ্যাপক ছিলেন। এছাড়াও তিনি ১৯৭৩ সালে মস্কোস্থ বাংলাদেশ দূতাবাসে প্রেস কাউন্সিলর পদে দায়িত্ব পালন করেন।
সাহিত্য
১৯৪৬ সালে তিনি যখন স্কুলছাত্র, তখন তার ছোট গল্প “অশ্রুভেজা পথ চলাতে” প্রকাশিত হয় সওগাত পত্রিকায়। এর দু বছর পর সোনার বাংলায় তার প্রথম কবিতা প্রকাশিত হয়। ১৯৫২ সালের ভাষা আন্দোলনে তিনি সক্রিয় অবদান রাখেন। একুশের চেতনার উপর ভিত্তি করে তার কবিতা অমর একুশে প্রকাশিত হয় ১৯৫২ সালেই। এটি সহ আরও কিছু লেখা একত্রিত করে ১৯৫৩ সালে তিনি একুশে ফেব্রুয়ারি নামে একটি সংকলন প্রকাশ করেন।
রাজনৈতিক কর্মকাণ্ড
হাসান হাফিজুর রহমান বিভিন্ন সামাজিক-রাজনৈতিক কাজে জড়িত ছিলেন। ১৯৫৪ সালে তিনি ঢাকা বিশ্ববিদ্যালয় কেন্দ্রীয় ছাত্র সংসদের সাহিত্য সম্পাদক নির্বাচিত হন। সে বছর তিনি নাট্য চক্রের সভাপতি হন এবং দুটি গুরুত্বপূর্ণ প্রবন্ধ রচনা করেন। সেগুলো হলো: কবিতার বিষয়বস্তু ও আধুনিক কবিতার লক্ষণ। ষাটের দশকে তৎকালীন পশ্চিম পাকিস্তান কর্তৃক বাংলার অক্ষর বদলে আরবি অক্ষরে রূপান্তরের ষড়যন্ত্র ও রেডিও টিভিতে রবীন্দ্রনাথ ঠাকুরের সাহিত্যকর্ম প্রচারের নিষেধাজ্ঞা তুলে নেবার দাবিতে জোরালো আন্দোলনে অংশ নেন। হাসান হাফিজুর রহমান সাম্যবাদী ভাবধারায় বিশ্বাসী ছিলেন। তিনি বাঙালি কৃষ্টি ও সংস্কৃতিতে অবিচল আস্থাশীল ছিলেন। ১৯৭১ সালে বাংলাদেশের স্বাধীনতা যুদ্ধে তিনি সরাসরি অংশ নেন।
সাহিত্যকর্ম
হাসান হাফিজুর রহমান বেশি পরিচিত তার বাংলাদেশের স্বাধীনতা যুদ্ধের ১৬ খণ্ডের দলিলপত্রের (১৯৮২-৮৩) সম্পাদনার জন্য। উল্লেখযোগ্য রচনার মধ্যে :-
বাংলা ভাষায় হোমারের ওডিসি অনুবাদও করেছেন তিনি।
পুরস্কার ও পদক
এ দেশের সাহিত্য ক্ষেত্রে অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয় তাকে।
মৃত্যু
হাসান হাফিজুর রহমান ১৯৮৩ সালের ১ এপ্রিল মস্কো সেন্ট্রাল ক্লিনিকাল হসপিটালে মৃত্যুবরণ করেন।
ছকের খেলা
ছকের খেলা বলতে টেবিলে বা সমতল পৃষ্ঠে খেলা যায় এমন এক ধরনের খেলা যেখানে কিছু নিয়মের সমষ্টি মেনে একটি পূর্বেই দাগাঙ্কিত পৃষ্ঠ বা "ছকে" ঘুঁটি স্থানান্তর করে বা স্থাপন করে খেলতে হয়। ইংরেজি পরিভাষাতে এগুলিকে "বোর্ড গেম" (Board game) বলা হয়। কিছু কিছু ছকের খেলা বিশুদ্ধ কৌশল নির্ভর, তবে বেশিরভাগ ছকের খেলাতেই ভাগ্যের বড়সড় ভূমিকা থাকে। কিছু কিছু খেলা পুরোই ভাগ্যনির্ভর, যেখানে দক্ষতার কোনও স্থান নেই।
দাবা কিংবা গো খেলার মত ছকের খেলার নিয়ম আয়ত্ত করা সহজ হলেও এগুলির মধ্যে অন্তর্নিহিত কৌশলগুলি শেখা অনেক গভীর অধ্যয়নের কাজ।
এ পর্যন্ত আবিষ্কৃত প্রাচীনতম ছকের খেলাটি সম্ভবত হল সেনেট, যা মিশরে খ্রিস্টপূর্ব চতুর্থ সহস্রাব্দে (আনুমানিক ৩৫০০ থেকে ৩১০০ খ্রিস্টপূর্বাব্দ পর্যন্ত), অর্থাৎ আজ থেকে ৫০০০ বছরেরও বেশি আগে প্রচলিত ছিল।
ইতিহাস
আরও জানতে দেখুন: খেলার ইতিহাস
প্রাচীন ছকের খেলাসমূহ
সাধারণত বোর্ড গেমস চার রকমের হয়, যেমন- রেস গেমস (যেমন সাপলুডু), স্পেস গেমস (যেমন কাটাকাটি খেলা), চেজ গেমস (যেমন Tafl) এবং ঘুঁটি খাওয়া (যেমন দাবা)।
কালের বিবর্তনে বেশিরভাগ সংস্কৃতি ও সমাজে ছকের খেলার প্রচলন, পরিবর্তন এবং পরিবর্ধন সাধিত হয়েছে। বেশ কিছু গুরুত্বপূর্ণ ঐতিহাসিক স্থান, নিদর্শন এবং নথি ইরানে র জিরফট সভ্যতার গেমবোর্ডের মতো প্রাথমিক বোর্ড গেমগুলোকে আলোকপাত করে [4]। এখন পর্যন্ত জানা সবচেয়ে প্রাচীন ছকের খেলা হচ্ছে সেনেট যা মিশরের প্রাগৈতিহাসিক কালের এবং প্রথম রাজবংশের (খ্রিস্টপূর্ব ৩৫০০ থেকে খ্রিস্টপূর্ব ৩১০০ সময়কালের) সমাধিগুলিতে পাওয়া গেছে।[5]
হাউন্ডস এন্ড জ্যাকালস, আরেকটি প্রাচীন মিশরীয় ছকের খেলা, যার উদ্ভব খ্রিস্টপূর্ব ২০০০ সালের দিকে। [9] [10] এই খেলার সম্পূর্ণ সেট ত্রয়োদশ রাজবংশের একটি সমাধি থেকে আবিষ্কৃত হয়েছিল। এই খেলাটি মেসোপটেমিয়া এবং ককেশাসে ও জনপ্রিয় ছিল।
ব্যাকগ্যামনের উদ্ভাবন ৫০০০ বছর আগে প্রাচীন মেসোপটেমিয়ায় [১৩]। অষ্টপদ, দাবা, পাচিসি এবং চৌপাড়ের উৎপত্তি ভারতে। গো এবং লিউবোর উদ্ভব চীনে। প্রাচীন অ্যাজটেকদের খেলা পাতোলির উৎপত্তি মেসোআমেরিকা য় এবং উরের রাজকীয় খেলার উদ্ভব ৪৬০০ বছর প্রাচীন মেসোপটেমিয়ায়। [১৪] সবচেয়ে প্রাচীন খেলার তালিকা হচ্ছে গৌতম বুদ্ধের খেলার তালিকা।
ইউরোপ
ছকের খেলা ইউরোপের দীর্ঘকালীন ঐতিহ্যের একটি অংশ। ইউরোপে বোর্ড গেমিংয়ের প্রাচীনতম রেকর্ড পাওয়া যায় হোমারে র ইলিয়াডে (খ্রিস্টপূর্ব ৮ম শতাব্দীতে লিখিত), যেখানে প্রাচীন গ্রীক খেলা পেটিয়ার উল্লেখ রয়েছে। এই খেলাটি পরে রোমান Ludus latrunculorum-এ বিবর্তিত হয়েছে। ৪০০ শতকে বিকশিত প্রাচীন নর্স খেলা Hnefatafl এর রেকর্ড দেখে বুঝা যায় যে, প্রাচীন ইউরোপের বোর্ড গেমিং গ্রিকো-রোমান বিশ্বের কাছে নতুন কিছু ছিল না।
জুয়া খেলাতে ছক্কা এবং কার্ডের ব্যবহারের কারণে ব্যাকগ্যামন বাদে সমস্ত ছকের খেলাকে ১৭১০ এবং ১৮৪৫ সালের দিকে লটারি হিসাবে বিবেচনা করা হতো। ১৮ শতকেরদিকে মানচিত্র অংকনকারীগণ ছকের খেলা তৈরি করতেন। বিশেষ থিম এবং ব্র্যান্ডিং এর বোর্ড গেমগুলো বিশ্বব্যাপী জনপ্রিয়তা লাভের পেছনে ব্রিটিশ সাম্রাজ্যের বিশ্বব্যাপী আধিপত্য বিস্তার ছিল একটি অন্যতম কারণ।
জন ওয়ালিস ছিলেন একজন ইংরেজ বোর্ড গেম প্রকাশক, বই বিক্রয়কারী, মানচিত্র / চার্ট বিক্রেতা, প্রিন্টসেলার, সংগীত বিক্রেতা এবং কার্টোগ্রাফার। তিনি, তাঁর পুত্র জন ওয়ালিস জুনিয়র এবং এডওয়ার্ড ওয়ালিস অষ্টাদশ শতাব্দীর শেষের দিকে এবং ঊনবিংশ শতাব্দীর গোড়ার দিকে বোর্ড গেমগুলির অন্যতম প্রসিদ্ধ প্রকাশক ছিলেন। জন বেটস এর ’A Tour of the British Colonies and Foreign Possessions এবং উইলিয়াম স্পুনার এর A Voyage of Discovery ব্রিটিশ সাম্রাজ্যে জনপ্রিয় ছিল। ক্রিগ্যাসপিল ১৯ শতকের প্রুশিয়া অফিসারদের যুদ্ধের কৌশল শেখানোর জন্য গড়ে তোলা একটি বোর্ড গেম।
আমেরিকা
১৭ এবং ১৮ শতকের ঔপনিবেশিক আমেরিকাতে, কৃষিজীবী নাগরিকদের জন্য বোর্ড গেম খেলা ছিল বিলাসিতা। যদিও চেকারস, বোলিং এবং কার্ড গেমগুলি তাদের কাছে অজানা ছিল না। নিউ ইংল্যান্ডের পিলগ্রিমস এবং পিউরিটানরা গেম খেলতে অস্বীকার করতো কারণ তার ছক্কাকে শয়তানের যন্ত্র মনে করত। গভর্নর উইলিয়াম ব্র্যাডফোর্ড যখন ১৬২২ সালের বড়দিনে অ-পিউরিটানদের একটি দলকে স্টুল-বল, বার পিচিং এবং রাস্তায় অন্যান্য খেলাধুলা করতে দেখলেন, তখন তিনি তাদের সরঞ্জামগুলি বাজেয়াপ্ত করলেন, তাদের তিরস্কার করলেন এবং সেই দিনের প্রতি নিষ্ঠার কথা বলে তাদেরকে বাড়িতে থাকতে বললেন।
থমাস জেফারসন Thoughts on Lotteries (1826) গ্রন্থে লিখেছেন:"প্রায় সব ধরনের সাধনাই [যেমন মানবসম্পদ] সমাজের জন্য দরকারী কিছু উৎপাদন করে। তবে এমন কিছু আছে যা কিছুই উৎপাদন না করে বরং তার মধ্যে নিযুক্ত ব্যক্তি বা অন্যরা যারা তার উপর নির্ভর করে তাদের ক্ষতি করে। এদের মধ্যে কার্ড, ডাইস, বিলিয়ার্ড ইত্যাদির মতো খেলা উল্লেখযোগ্য। যদিও এটি তাদের অধিকার, তবুও সমাজ এসব কাজের সাথে ওতপ্রোতভাবে জড়িতদের কর্মকাণ্ডকে পাগলামি, ছেলেমানুষি এবং মূর্খতা হিসেবে বিবেচনা করে, তাদেরকে থামিয়ে দেয়। সুযোগ গ্রহণের কতিপয় খেলা যেমন, বিমা, লটারি, রাফেল ড্র কিছু নির্দিষ্ট সময়েই কার্যকর এবং অন্য সময় তা ক্ষতিকারক। এগুলি আবার সমাজ দমন না করে, তাদের নিজস্ব বিবেচনায় নিয়ন্ত্রণ করে।"Traveller's Tour Through the United States বোর্ড গেম এবং তার শাখা Traveller's Tour Through Europe নিউ ইয়র্ক সিটির বই বিক্রয়কারী এফ অ্যান্ড আর লকউড ১৮২২ সালে প্রকাশ করেছিলেন এবং আজ এটি মার্কিন যুক্তরাষ্ট্রে প্রকাশিত প্রথম বোর্ড গেম হিসাবে বিবেচিত। [ 14]
মার্কিন যুক্তরাষ্ট্রে ১৯ শতকে কৃষিনির্ভরতা থেকে নগরায়নের ফলে, মধ্যবিত্তদের অবসর সময় এবং আয়ের বৃদ্ধি ঘটে। একসময়ের কুটিরশিল্পের কেন্দ্রবিন্দু আমেরিকার বাড়িগুলো এসময় মায়েদের তত্ত্বাবধানে বিনোদনকেন্দ্র এবং শিক্ষাকেন্দ্রে পরিণত হয়েছিল। তখন থেকে শিশুদেরকে বোর্ড গেম খেলতে উৎসাহ দেওয়া হয় যাতে তাদের দক্ষতার বিকাশ এবং নৈতিকতা বৃদ্ধি পায়। [২৪]যুক্তরাষ্ট্রে প্রকাশিত প্রথমদিকের বোর্ড গেমগুলি খ্রিস্টীয় নৈতিকতার উপর ভিত্তি করে তৈরি হত। উদাহরণস্বরূপ, ম্যানশন অফ হ্যাপিনেস (১৮৪৩) খেলোয়াড়কে পাপ-পুণ্যের পথ ধরে ম্যানশন অফ হ্যাপিনেসের (স্বর্গ) দিকে পরিচালিত করে। [২৪] গেম অফ পোপ অ্যান্ড প্যাগান বা দ্য সিজ অব দ্য স্ট্রংহোল্ড অব স্যাটান বাই দ্য খ্রিসচিয়ান আরমি (১৮৪৪) এর বোর্ডে চিত্রায়িত করে যে একটি হিন্দু মহিলা বোর্ডে বিদেশি তীরে অবতরণকারী মিশনারিদের বিরুদ্ধে সতীদাহে অংশ নিচ্ছে। মিশনারিদের "সরলতা, ঠান্ডা মেজাজ এবং প্রত্যাশার প্রতীক" হিসাবে সাদা  রঙে আর পোপ এবং প্রকৃতিপূজারিদের ফেলা হত "পাপের অন্ধকার, এবং সাম্রাজ্যের দৈনিক ক্ষতির জন্য দুঃখদুর্দশা" এর রঙ হিসেবে কালোতে। [ 25]
ম্যাকলফলিন ব্রাদার্সের গেম অব ডিসট্রিক্ট মেসেঞ্জার বয়, বা মেরিট রিওয়ার্ডেড আমেরিকা যুক্তরাষ্ট্রে প্রকাশিত বস্তুবাদ ও পুঁজিবাদ ভিত্তিক প্রথম বোর্ড গেমগুলির মধ্যে অন্যতম। গেমটি একটি সাধারণ রোল অ্যান্ড মুভ ট্র্যাক বোর্ড গেম। খেলোয়াড়রা তাদের টোকেনটি ট্র্যাক ধরে ট্র্যাকের শেষের নিশানার দিকে নিয়ে যায়। ট্র্যাকের কিছু স্থানে খেলোয়াড় অগ্রসর হবে এবং অন্যরা তাকে ফেরত পাঠাবে।
১৮৮০-এর দশকে আমেরিকায় আলজেরেস্কি র‍্যগস টু রিচেস প্রকাশ করে যা খেলোয়াড়দের হাল আমলের পুঁজিবাদী নায়কদের অনুকরণ করার উৎসাহ দিয়েছিল। এই জাতীয় প্রথম গেমগুলির মধ্যে একটি, দ্য গেম অফ ডিস্ট্রিক্ট মেসেঞ্জার বয়, উৎসাহিত করে কীভাবে দরিদ্র মেসেঞ্জার ছেলেটি কর্পোরেট সিঁড়ি বেয়ে শীর্ষে উঠতে পারে। এই জাতীয় গেমগুলির মর্ম ছিল যে ধন সম্পদ জমা করা সামাজিক মর্যাদাকে বাড়িয়ে তুলে। ২৪ প্রতিযোগিতামূলক পুঁজিবাদী গেমস, যেমন মোনোপোলি মার্কিন যুক্তরাষ্ট্রের ইতিহাসের সবচেয়ে বাণিজ্যিকভাবে সফল বোর্ড গেম।
ম্যাক্‌লফলিন ব্রাদার্স একই রকমের খেলা গেম অফ দ্য টেলিগ্রাফ বয়, বা মেরিট রিওয়ার্ডেড (১৮৮৮) তৈরি করে। গ্রেগ ডোনাই তাঁর প্রবন্ধে "ইনফরমেশন নেটওয়ার্কস এন্ড আরবান স্পেসেস: দ্য কেস অফ দ্য টেলিগ্রাফ মেসেঞ্জার বয়" রচনাটিতে উল্লেখ করেছেন যে, যে পরিবারগুলি এই গেমটির ক্রোমোলিওগ্রাফি করা ডিলাক্স সংস্করণ কেনার ক্ষমতা রাখতো, এই কাঠের বাক্সটি "তাদের ছেলেদের কর্মক্ষম বিশ্বে এই জাতীয় রুক্ষ শিক্ষানবিশতার জন্য চেষ্টা করতে পাঠায় নি"। [২৮]
মার্গারেট হোফার ১৮৮০-১৯২০ এর দশককে আমেরিকার বোর্ড গেমিংয়ের "স্বর্ণযুগ" হিসাবে বর্ণনা করেন। [১৪] বোর্ড গেমের জনপ্রিয়তার পেছনেও অন্য সব পণ্যের মতোই ব্যাপক উৎপাদন কারণ ছিল, যা এগুলি সস্তা এবং আরও সহজলভ্য করে তুলেছিল। যদিও কোনও বিশদ পরিসংখ্যান নেই তবে কিছু বিদগ্ধ পরামর্শ দিয়েছেন যে বিংশ শতাব্দীতে এ শখের জনপ্রিয়তা হ্রাস পেয়েছে।
অন্যান্য অঞ্চল
ইউরোপ ও মার্কিন যুক্তরাষ্ট্রের বাইরে, অনেক ঐতিহ্যবাহী বোর্ড গেম প্রচলিত। চীনে গো এবং দাবার বিভিন্ন ধরন জনপ্রিয়। আফ্রিকা এবং মধ্য প্রাচ্যে আঞ্চলিক বৈচিত্র্যপূর্ণ খেলা মান্কালা জনপ্রিয়। ভারতে ক্যারাম খেলাটি জনপ্রিয়।
একুশ শতক
১৯৯০ এর দশকের শেষের দিকে বাজারে বোর্ড গেমসের নাগাল যথেষ্ট বৃদ্ধি পেয়েছে। অন্যান্য কারণগুলির মধ্যে একটি হচ্ছে ইন্টারনেট, যা গেমগুলি সম্পর্কে অনুসন্ধান করা এবং খেলাগুলো খেলতে সহজতর করার পাশাপাশি অবসর সময় কাটানো এবং ভোক্তাদের বিনোদনের ক্ষেত্র বাড়িয়ে তুলেছে। [ ৩১] ২০০০ সালের দিকে বোর্ড গেমিং শিল্পটি ক্রমেই বিশ্বব্যাপী বৃদ্ধি পেতে শুরু করে। [৩২] [৩৩] ২০১০ এর দশককে, বেশ কিছু প্রকাশনা বোর্ড ছকের খেলার একটি নতুন স্বর্ণযুগ বলে অভিহিত করে, যদিও কিছু বোর্ড-গেমাররা এটিকে একটি 'নবজাগরণ' বলা পছন্দ করে, কারণ স্বর্ণযুগ পূর্বনির্ধারিত এবং একটি সাধারণ শব্দ। [৩২] [৩ 34] ] [35] বোর্ড গেমের ক্ষেত্রও এর জনপ্রিয়তার সাথে বাড়ছে। ২০১৬ সালে শুধু মার্কিন যুক্তরাষ্ট্রেই ৫০০০ টিরও বেশি বোর্ড গেম ক্যাফে খোলা হয়েছে। [36] বোর্ড গেম ক্যাফে চীনেও খুব জনপ্রিয় বলে জানা যায়।
ভাগ্য ও কৌশল
দাবা জাতীয় কিছু খেলা পুরোপুরি খেলোয়াড়ের দক্ষতার উপর নির্ভর করে, যেদিকে ক্যান্ডি ল্যান্ড এবং সাপসিঁড়ি র মতো অনেক বাচ্চার খেলাগুলোতে খাঁটি ভাগ্যের ভিত্তিতে সিদ্ধান্ত নেওয়া হয়।
অনেক খেলার জন্য দক্ষতা এবং ভাগ্য উভয়েরই দরকার পড়ে। কোনো খেলোয়াড় ব্যাকগ্যামন, মনোপলি বা রিস্ক খেলায় তার দুর্ভাগ্যের কারণে হেরে যেতে পারেন কিন্তু বেশিরভাগ খেলাতেই একজন দক্ষ খেলোয়াড়ই জিততে থাকেন39 খেলার ভাগ্যের উপাদানগুলি অনেক সময় আরও উত্তেজনা তৈরি করতে পারে এবং বৈচিত্র্যময় এবং বহুমুখী কৌশলের মঞ্জুরি দেয়, আবার এক্ষেত্রে সম্ভাবনা এবং ঝুঁকি ব্যবস্থাপনার জ্ঞানকেও বিবেচনা করা উচিত।
ছকের খেলাতে ভাগ্যের ব্যবহার অনেক ভাবেই হতে পারে। প্রাথমিক বোর্ড গেমগুলিতে বিভিন্ন ধরনের ছক্কার ব্যবহার করা হত। এতে মনোপলিতে কোনো খেলোয়াড় তাদের টোকেনকে কতগুলি পদক্ষেপ নিয়ে যেতে পারে, রিস্কে কীভাবে তাদের সেনাবাহিনী যুদ্ধ খরচ আদায় করতে পারে, কাতানের মতো খেলায় কোনো খেলোয়াড় কী কী সম্পদ অর্জন করতে পারে তার সব সিদ্ধান্ত হয়ে যায় ছক্কার মাধ্যমে। অন্যান্য গেম যেমন সরি!তে বিশেষ কার্ডের একটি ডেক ব্যবহার করা হয় যা উল্টিয়েপাল্টিয়ে নিলে খেলায় বৈচিত্র্য তৈরি হয়। স্ক্র্যাবল এলোমেলোভাবে বাছাই করা অক্ষরগুলির সাথে অনুরূপ কিছু করে। অন্যান্য গেমগুলি স্পিনার, অনিশ্চিত দৈর্ঘ্যের টাইমার বা ভাগ্য নির্ধারণের অন্যান্য উৎস ব্যবহার করে। জার্মান স্টাইলের বোর্ড গেমগুলিতে প্রায়শ উত্তর আমেরিকার অনেক বোর্ড গেমের চেয়ে কম ভাগ্য নির্ণয়ের উপাদান থাকে।
কিছু কিছু গেমের আরেকটি গুরুত্বপূর্ণ বিষয় হ'ল কুটকৌশল, যাতে খেলোয়াড়রা একে অপরের সাথে চুক্তি করে। কথোপকথন সাধারণত তিন বা ততোধিক প্লেয়ার সহ গেমগুলিতে বৈশিষ্ট্যযুক্ত, সমবায় গেমগুলি ব্যতিক্রম। উদাহরণস্বরূপ, কাতানের একটি গুরুত্বপূর্ণ বিষয় হল খেলোয়াড়দের প্রতিপক্ষের সাথে লড়াই না করে আপনার সাথে বাণিজ্য করতে রাজি করানো। ঝুঁকিতে, দুই বা ততোধিক খেলোয়াড় অন্যদের বিরুদ্ধে দলবদ্ধ হতে পারে। সহজ কূটনীতি তে অন্য খেলোয়াড়দের বোঝানো জড়িত যে অন্য কেউ জিতছে এবং তাই তার বিরুদ্ধে দল গঠন করা উচিত। উন্নত কূটনীতি (উদাঃ, উপযুক্ত নামযুক্ত গেম কূটনীতিতে) বিশ্বাসঘাতকতার সম্ভাবনা সহ একত্রে বিস্তৃত পরিকল্পনা তৈরি করে ৪০
দাবা জাতীয় গেমগুলিতে প্রতিটি খেলোয়াড়ের অবস্থা সম্পর্কে প্রতিপক্ষের সম্পূর্ণ জ্ঞান থাকে তবে টাইগ্রিস এন্ড ইউফ্রেটিস বা স্ট্র্যাটেগোর মতো অন্যান্য গেমগুলিতে প্রতিপক্ষের থেকে কিছু তথ্য গোপন থাকে। এতে প্রতিপক্ষদের পক্ষে সবচেয়ে ভালো সিদ্ধান্ত নেওয়া কঠিন হয়ে যায় এবং অনুমানের উপর নির্ভর করে এগিয়ে যেতে হয়।
অন্যান্য মিডিয়া
ইন্টারনেট এবং ব্যক্তিগত প্রিন্টারের ব্যবহার বোর্ড গেম প্রিন্ট করে খেলা আরো বেশি সহজ করে দিয়েছে৪৩ কিছু খেলার সাথে আবার বাহ্যিক মিডিয়া যেমন অডিও ক্যাসেট বা ডিভিডিও ব্যবহার করা হয় 44 [45]
বাজার
বোর্ড গেমিংয়ের বাজার ভিডিও গেমের বাজারের চেয়ে ছোট বলে মনে করা হলেও এটি নব্বই এর দশকের শেষের দিক থেকে উল্লেখযোগ্য হারে বৃদ্ধি পেয়েছে। [৩৪] ২০১২ সালের গার্ডিয়ান-এর একটি নিবন্ধে বোর্ড গেমগুলি "প্রত্যাবর্তন করছে" বলা হয়েছে। [৫১] কিছু বিশেষজ্ঞ সূত্রের মতে ছকের খেলায় আগ্রহ কখনই শেষ হয় না বরং এটি সময়ের সাথে সাথে বাড়ে 52
২০১৪ সালের আরেকটি প্রতিবেদন বলে যে, ২০১০ সালের পর থেকে বোর্ড গেমের বাজারের বৃদ্ধি "বার্ষিক ২৫% থেকে ৪০%" এবং বর্তমান সময়টি হচ্ছে "বোর্ড গেমসের জন্য সুবর্ণ যুগ"। [৩৪]মনে করা হয়, বোর্ড গেমের জনপ্রিয়তা বৃদ্ধির পেছনে এর গুণগত মানের (যান্ত্রিক উপাদান, শিল্পকর্ম এবং গ্রাফিক্স) উন্নতি এবং সেইসাথে ইন্টারনেটে বিক্রয়ের সুবিধা দায়ী। [৩৪] বোর্ড গেমসের জন্য ক্রাউড-সোর্সিং বাজারের একটি বৃহৎ দিক, যেমন 2019 সালে শুধু কিকস্টারটারেই ১৭৬ মিলিয়ন ডলার উত্থাপিত হয়েছিল।
গবেষণা
গেমিং সম্পর্কে গবেষণার একটি নিবেদিত ক্ষেত্র বিদ্যমান, যা গেম স্টাডি বা লুডোলজি নামে পরিচিত।
পুরানো বোর্ড গেমগুলির (যেমন, দাবা, গো, ম্যানকালা-এর) মনস্তত্ত্ব সম্পর্কে যথেষ্ট পরিমাণে বৈজ্ঞানিক গবেষণা হয়েছে, তবে মনোপলি, স্ক্র্যাবল এবং রিস্কের মতো সমসাময়িক বোর্ড গেমগুলিতে গবেষণা তুলামূলকভাবে কম।[[]৩] দাবা নিয়ে অনেক গবেষণা করা হয়েছে, কিছু অংশে, কারণ অনেক টুর্নামেন্টের খেলোয়াড়কে প্রকাশ্যে জাতীয় এবং আন্তর্জাতিক তালিকায় স্থান দেওয়া হয়, যা তাদের দক্ষতার স্তরগুলির তুলনা করতে দেয়।
গবেষণা সমীক্ষায় দেখা যায় যে সাপ এবং মইয়ের মতো বোর্ড গেমগুলি খেলার ফলে বাচ্চারা গণনা, সংখ্যা সনাক্তকরণ, সংখ্যাগত অনুমান এবং সংখ্যা বোঝার মতো মৌলিক দক্ষতার দিকগুলিতে উল্লেখযোগ্য উন্নতি দেখায়। বাচ্চাদের কার্যনির্বাহী কার্যকারিতার উন্নতি করার জন্য বোর্ড গেমস খেলতে দেওয়া উচিত। তাছাড়া ছকের খেলা বয়স্কদের জন্য স্মৃতিচারণের ঝুঁকি হ্রাস করতে সহায়তা করে।
আবার বলতে গেলে, বোর্ড গেমগুলি মানসিক চিকৎসা হিসেবেও কাজ হতে পারে। গেমস উদ্ভাবক ব্রুস হ্যাল্পেনি দ্য গ্রেট ট্রেন রবারি সম্পর্কে সাক্ষাৎকার দেওয়ার সময় বলেছিলেন:"অপরাধের সময় আপনি নিজ মৌলিক মানবিক অনুভুতির মোকাবেলা করেন এবং সে অনুযায়ী খেলায় নাটকীয়টার জন্য পর্যাপ্ত উপাদানও রয়েছে। ট্রেন ডাকাতির পরিকল্পনার সময় খেলোয়াড়ের কল্পনার খোরাক জ্বলে উঠে। ঝুঁকির কারণে খেলার প্রথম পর্যায়ে খেলোয়াড়ের মনে উত্তেজনা তৈরি হয়, যা ট্রেন ছিনিয়ে নেওয়ার সাথে সাথেই নিবারিত হয়। বেশিরভাগ কাজ বিরক্তিকর এবং একঘেয়ে হওয়ায় এ ধরনের খেলা মানসিক বিকাশে ভুমিকা রাখতে পারে।"
ধরন
নীচে কয়েকটি সাধারণ ছকের খেলার একটি তালিকা দেওয়া হল:
শব্দকোষ
আরও তথ্য: বোর্ড গেমস এর গ্লোসারি
যদিও অনেকগুলি বোর্ড গেমগুলির নিজস্ব একটি জার্গন থাকে, তবে বেসিক গেম মেকানিক্সের জন্য প্রযোজ্য ধারণাগুলি এবং প্রায় সমস্ত বোর্ড গেমের জন্য সাধারণ বৈশিষ্ট্যগুলি বর্ণনা করার জন্য একটি সাধারণীকৃত পরিভাষা রয়েছে।
নিকলাই সেমেনভ
নিকোলাই নিকোলেভিচ সেমেনভ (অথবা সেমেনোভ), (Никола́й Никола́евич Семёнов; ১৫ এপ্রিল ১৮৯৬ – ২৫ সেপ্টেম্বর ১৯৮৬) একজন রাশিয়ান/সোভিয়েত পদার্থবিদ এবং রসায়নবিদ ছিলেন। সেমেনভকে রাসায়নিক রূপান্তরের প্রক্রিয়া সম্পর্কিত কাজের জন্য রসায়নে ১৯৫৬ সালের নোবেল পুরস্কার দেওয়া হয়েছিল।
জীবন এবং কর্মজীবন
সেমেনভ জন্মগ্রহণ করেন সারাতোভে, এলেনা দিমিত্রিয়েভা এবং নিকোলাই অ্যালেক্স সেমেনভের পুত্র। তিনি পেট্রোগ্রাদ বিশ্ববিদ্যালয়ের পদার্থবিজ্ঞান বিভাগ থেকে স্নাতক (১৯১৩ – ১৯১৭) পাশ করেন, যেখানে তিনি আব্রাম ফায়োদরোভিচ আইওফের ছাত্র ছিলেন। ১৯১৮ সালে তিনি সামারা চলে যান, সেখানে রাশিয়ান গৃহযুদ্ধের সময় তাকে কালচকের হোয়াইট আর্মিতে তালিকাভুক্ত করা হয়েছিল।
১৯২০ সালে, তিনি পেট্রোগ্রাদে ফিরে আসেন এবং পেট্রোগ্রাড ফিজিকো-টেকনিক্যাল ইনস্টিটিউটের ইলেক্ট্রন পরীক্ষাগারের দায়িত্ব গ্রহণ করেন। তিনি ইনস্টিটিউটের সহ-পরিচালকও হন। ১৯২১ সালে তিনি ভাষাতত্ত্ববিদ মারিয়া বোরিশে-লিভারভস্কি (ঝিরমুনস্কির ছাত্রীকে) বিয়ে করেন। বিয়ের দু'বছর পরেই তিনি মারা যান। ১৯২৩ সালে নিকোলাই মারিয়ার ভাগ্নী নাটালিয়া নিকোলেভনা বুর্সেভাকে বিয়ে করেন। তাঁদের এক ছেলে (ইউরি) এবং এক কন্যা (লিউডমিলা) রয়েছে।
সেই কঠিন সময়ে, সেমেনভ পিয়োতর কাপিৎসা সাথে একত্রে একটি আণবিক নিউক্লিয়াসের চৌম্বকীয় ক্ষেত্র (১৯২২) পরিমাপ করার একটি উপায় আবিষ্কার করেছিলেন। পরে পরীক্ষামূলক সেটআপটি অটো স্টার্ন এবং ওয়ালথার গের্লাচের দ্বারা উন্নত হয় এবং স্টার্ন-গের্লাচ পরীক্ষা হিসাবে পরিচিতি লাভ করে।
১৯২৫ সালে, সেমেনভ ইয়াকভ ফ্রেঙ্কেলের সাথে গতিবিদ্যারঘনীভবন এবং পরিশোষণ এর বাস্প অধ্যয়ন করেন। ১৯২৭ সালে, তিনি গ্যাসীয় আয়নীকরণ অধ্যয়ন করেন এবং একটি গুরুত্বপূর্ণ বই কেমেস্ট্রি অব দ্য ইলেক্ট্রন বইটি প্রকাশ করেন। ১৯২৮ সালে তিনি ভ্লাদিমির ফকের সাথে তাপের সংহতিনাশক স্রাবের অন্তরক তত্ত্ব সৃষ্টি আবিষ্কার করেন।
তিনি পেট্রোগ্রাদ পলিটেকনিক্যাল ইনস্টিটিউটে প্রভাষক ছিলেন এবং ১৯২৮ সালে অধ্যাপক নিযুক্ত হন। ১৯৩১ সালে, তিনি ইউএসএসআর একাডেমি অফ সায়েন্সের রাসায়নিক পদার্থবিজ্ঞান ইনস্টিটিউট গঠন করেছিলেন (যা ১৯৪৩ সালে চেরনোগলভকায় স্থানান্তরিত হয়েছিল) এবং এর প্রথম পরিচালক হয়েছিলেন। ১৯৩২ সালে তিনি সোভিয়েত একাডেমি অফ সায়েন্সের পুরো সদস্য হন।
উল্লেখযোগ্য কাজ
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:KustodiyevSemenov_Kapitsa.JPG|থাম্ব|১৯২১ সালের [[বরিস কস্তোদিভ|বরিস কুস্তোদিয়েভের প্রতিকৃতিতে সেমেনভ (ডানে) এবং কাপিৎসা]] রাসায়নিক রূপান্তর ব্যবস্থা বিষয়ে সেমেনভের অসামান্য কাজের মধ্যে বিভিন্ন চেইন প্রতিক্রিয়া (১৯৩৪-১৯৫৪) এবং আরও উল্লেখযোগ্যভাবে দহন প্রক্রিয়ায় চেইন প্রতিক্রিয়া তত্ত্বের প্রয়োগের সম্পূর্ণ বিশ্লেষণ অন্তর্ভুক্ত রয়েছে। তিনি ডিজেনারেট ব্রাঞ্চিংয়ের একটি তত্ত্ব প্রস্তাব করেছিলেন, যার ফলে জারণ প্রক্রিয়াগুলির আবেশন সময়ের সাথে সম্পর্কিত ঘটনাটি সম্পর্কে আরও ভাল বোঝা যায়।
সেমেনভ তাঁর কাজের রূপরেখা নিয়ে দুটি গুরুত্বপূর্ণ বই লিখেছিলেন। কেমিক্যাল কাইনেটিক্স এন্ড চেইন রিয়েকশন ১৯৩৪ সালে, এটি ইংরেজি সংস্করণ সহ প্রকাশিত হয়েছিল ১৯৩৫ সালে। এটি ইউএসএসআর-এর প্রথম বই ছিল যা রসায়নের ব্রাঞ্চবিহীন এবং ব্রাঞ্চযুক্ত চেইন প্রতিক্রিয়াগুলির বিশদ তত্ত্ব বিকাশ করেছিল। সাম প্রবলেম অব কেমিক্যাল কাইনেটিক্স এন্ড রিয়েক্টিভিটি  ১৯৫৪ সালে প্রথম প্রকাশিত হয়, সংশোধিত হয়েছিল ১৯৫৮ সালে; এছাড়াও বইটির ইংরেজি, আমেরিকান, জার্মান এবং চীনা সংস্করণ রয়েছে। ১৯৫৬ সালে, তিনি এই কাজের জন্য রসায়নে নোবেল পুরস্কার পেয়েছিলেন (স্যার চ্যরিল নরমান হিঙ্ঘলিউড সাথে)।
সম্মান ও পুরস্কার
থাম্ব|২০২১ সালে রাশিয়ার স্ট্যাম্পে নিকলাই সেমেনভ
সেমেনভ বেশ কয়েকটি বিশ্ববিদ্যালয়ের সম্মানসূচক ডাক্তারও ছিলেন: অক্সফোর্ড (১৯৬০), ব্রাসেলস (১৯৬২), লন্ডন (১৯৬৫), বুদাপেস্ট টেকনিক্যাল ইউনিভার্সিটি (১৯৬৫), পলিটেকনিক ইনস্টিটিউট অফ মিলান (১৯৬৪) এবং অন্যান্য।
ফারজানা হক
ফারজানা হক (জন্ম ১৯ মার্চ ১৯৯৩) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।  তিনি একজন ডানহাতি ব্যাটসম্যান।
বীন
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Schlangenbeschw%C3%B6rer-Delhi-1973.jpg|থাম্ব|একজন সাপুড়ে বীন বাজাচ্ছেন সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:India-6784_-_No_Money_-_No_Picture_...._A_Real_Charmer_-_Flickr_-_archer10_(Dennis).jpg|থাম্ব|হরপিসহ একজন বীনবাদক বীন হচ্ছে ভারতীয় উপমহাদেশে প্রচলিত এবং ফুঁ দিয়ে বাজানো একধরনের বাঁশিজাতীয় সুরযুক্ত লোকবাদ্য। হিন্দি ভাষায় এটিকে পুঙ্গী (पुंगी ) বলা হয়। বীন এবং পুংগীর পাশাপাশি কোন কোন অঞ্চলে এটি মুরলি নামেও পরিচিত। সাধারণতে লাউয়ের খোল দিয়ে এটি তৈরি করা হয়। বায়ু গমনের উদ্দেশ্যে এতে ফুটাযুক্ত দুটি নল ব্যবহার করা হয়। নল দুটির ছিদ্রে আঙুল রেখে সাংগীতিক ধ্বনি সৃষ্টি করা হয়। এটি একাধারে বিরামহীনভাবে বাজানো হয় যতক্ষণ সাপুড়ে তার দম ধরে রাখতে পারে।
ফারজানা হক
প্রাথমিক জীবন
ফারজানা বাংলাদেশের গাইবান্ধায় ১৯৯৩ সালের ১৯ মার্চে জন্ম গ্রহণ করেন।
বীন
ওঝা এবং যাদুকরদের পাশাপাশি সাপের খেলা দেখানোর জন্য বীন ব্যবহৃত হয়।
ফারজানা হক
টি২০ আন্তর্জাতিক
ফারজানার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে। আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। ফারজানা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
বীন
ইতিহাস
এটি ভারত উপমহাদেশীয় লোকসংস্কৃতির একটি গুরুত্বপূর্ণ উপকরণ এবং এটি বিভিন্ন অঞ্চলে বিভিন্ন নামে পরিচিত। উত্তর ভারতে এটি টুম্বি এবং বনসি নামে পরিচিত; দক্ষিণে এটি মাগুদি, মহুদি, পুঙ্গী এবং পাম্বাত্তিকুযাল নামে পরিচিত।
বীন সাধারণত অন্যান্য বাদ্যযন্ত্রের সাথে একযোগে বাজানো হয় না, কেননা অন্যান্য যন্ত্রের সাথে এটির তাল মেলানো কঠিন।
২০২৩ এসিসি নারী টি২০ উদীয়মান দল এশিয়া কাপ
২০২৩ এসিসি নারী টি২০ উদীয়মান দল এশিয়া কাপ ছিল একটি ক্রিকেট টুর্নামেন্ট যেটি ২০২৩ সালের জুন মাসে হংকং-এ অনুষ্ঠিত হয়। টুর্নামেন্টে অংশগ্রহণ করে একদিনের আন্তর্জাতিক মর্যাদাধারী আন্তর্জাতিক ক্রিকেট কাউন্সিলের চারটি এশীয় সদস্যের এ দল ও এশীয় অঞ্চলের সেরা চারটি সহযোগী সদস্যের জাতীয় দল। টুর্নামেন্টটির ব্যবস্থাপনায় ছিল এশীয় ক্রিকেট কাউন্সিল (এসিসি)।
টুর্নামেন্টের ফাইনালে বাংলাদেশ এ দলকে পরাজিত করে বিজয়ী হয় ভারত এ।
দলসমূহ
টুর্নামেন্টে নিম্নলিখিত দলসমূহ অংশগ্রহণ করে। প্রাথমিকভাবে টুর্নামেন্টে থাইল্যান্ড এ দলের অংশগ্রহণের কথা থাকলেও টুর্নামেন্ট শুরুর আগে দলটি নিজেদের নাম প্রত্যাহার করে নিলে নেপালকে দলটির স্থলাভিষিক্ত করা হয়।
পয়েন্ট তালিকা
নকআউট পর্বে উত্তীর্ণ
সিরামাখালী নদী
সিরামাখালী খাল নদী বা সিংগি নদী বা এলেঙ্গা নদী বাংলাদেশের উত্তর-পশ্চিমাঞ্চলের নওগাঁ জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ২৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিরামাখালী খাল নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৯।
মোহাম্মদ ইমন
মোহাম্মদ ইমন (জন্ম: ১০ জুলাই ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেনম যেখানে তিনি ২২ ম্যাচে অংশগ্রহণ করেছেন। পরবর্তীকালে তিনি শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব শেখ জামালে যোগদান করেছেন।
২০১৫ সালে, ইমন বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
মোহাম্মদ ইমন ১৯৯৭ সালের ১০ই জুলাই তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইমন বাংলাদেশ অনূর্ধ্ব-২০ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৫ সালের ২রা অক্টোবর তারিখে তিনি শ্রীলঙ্কা অনূর্ধ্ব-২০ দলের বিরুদ্ধে ম্যাচে বাংলাদেশ অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।
২০২১ সালের ২৭শে মার্চ তারিখে, মাত্র ২৩ বছর ২৮ মাস ১৭ দিন বয়সে, ইমন নেপালের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে একজন ডান পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ০–০ গোলে ড্র হয়েছিল।
রল্ফ হ্যারিস
রল্ফ হ্যারিস (জন্ম ৩০ মার্চ ১৯৩০) হচ্ছেন একজন অস্ট্রেলীয় বিনোদন-কর্মী। তার কর্মজীবনে তিনি একজন সঙ্গীতশিল্পী, গায়ক-গীতিকার, সুরকার, কৌতুক অভিনেতা, অভিনেতা, চিত্রশিল্পী এবং টেলিভিশন ব্যক্তিত্ব হিসেবে কাজ করেছেন। তিনি ২০১৪ সালে চারজন অপ্রাপ্তবয়স্ক মেয়ে শিশুকে যৌন নিপীড়নের জন্য দোষী সাব্যস্ত হন। এই ঘটনা কার্যকরভাবে তার কর্মজীবন শেষ করে দিয়েছিল।
হ্যারিস তার গান "টাই মি ক্যাঙ্গারু ডাউন, স্পোর্ট" (অস্ট্রেলিয়া, যুক্তরাজ্য এবং মার্কিন যুক্তরাষ্ট্রে জনপ্রিয়তার বিচারে শীর্ষ ১০ ছিল) এবং "জেক দ্য পেগ" এবং "টু লিটল বয়েজ" (যা যুক্তরাজ্যে ১ নম্বরে পৌঁছেছে) এর রেকর্ডিংয়ের জন্য পরিচিত। তিনি প্রায়শই তার অভিনয়ে অস্বাভাবিক যন্ত্র ব্যবহার করতেন: তিনি ডিডগেরিডু বাজাতেন; ঝাঁকুনি বোর্ড আবিষ্কারের কৃতিত্ব দেওয়া হয়; এবং স্টাইলোফোনের সাথে যুক্ত। ১৯৬০ এবং ১৯৭০-এর দশকে হ্যারিস যুক্তরাজ্যে একজন সফল টেলিভিশন ব্যক্তিত্বে পরিণত হন, পরে রল্ফ'স কার্টুন ক্লাব এবং অ্যানিম্যাল হসপিটালের মতো অনুষ্ঠান উপস্থাপন করেন। ২০০৫ সালে তিনি রানী দ্বিতীয় এলিজাবেথের একটি অফিসিয়াল প্রতিকৃতি আঁকেন। তিনি ছয় দশকেরও বেশি সময় ধরে ইংল্যান্ডের বার্কশায়ারের ব্রায়েতে বসবাস করেন।
২০১৪ সালের জুলাই মাসে, ৮৪ বছর বয়সে, হ্যারিসকে ১৯৭০ এবং ১৯৮০ এর দশকে চার জন মহিলা ভুক্তভোগীর উপর অশালীন আক্রমণের বারোটি অভিযোগে পাঁচ বছর নয় মাসের কারাদণ্ড দেওয়া হয়। প্রায় তিন বছর কাজ করার পরে ২০১৭ সালে তাকে লাইসেন্সে মুক্তি দেওয়া হয়েছিল। দোষী সাব্যস্ত হওয়ার পর, তিনি তার কর্মজীবনে এও এবং সিবিই সহ অনেক সম্মান প্রদান করা হয়েছিল। একটি গণনা, যে হ্যারিস পোর্টসমাউথে আট বছরের একটি মেয়েকে অশালীনভাবে লাঞ্ছিত করেছিল, ২০১৭ সালে অনিরাপদ হিসাবে উল্টে দেওয়া হয়েছিল। হ্যারিস বাকি তিনটি মেয়ে সম্পর্কে তার দোষী সাব্যস্ত হওয়ার বিরুদ্ধে আপিল করার অনুমতির জন্যআবেদন করেছিলেন, কিন্তু অনুমতি প্রত্যাখ্যান করা হয়েছিল।
জীবনের প্রথমার্ধ
ডান|থাম্ব| ১৯৪৫ সালের ২৭ জানুয়ারি ১৪ বছর বয়সে তিনি দ্রুততম সময় সাঁতার কাটেন, "সুইম থ্রু বাসেনডিয়ান" প্রতিবন্ধকতা দৌড়ে যাত্রাস্থল থেকে সাঁতার কাটেন। হ্যারিস ১৯৩০ সালের ৩০ শে মার্চ পশ্চিম অস্ট্রেলিয়ার বাসেন্ডিয়ানে অ্যাগনেস মার্গারেট (নে রবিন্স) এবং ক্রমওয়েল ("ক্রোম") হ্যারিসের ঘরে জন্মগ্রহণ করেন, যিনি দুজনেই ওয়েলসের কার্ডিফ থেকে অভিবাসিত হয়েছিলেন। তিনি পশ্চিম অস্ট্রেলিয়ার ওয়েম্বলিতে বড় হয়েছেন। তার নাম করণ করা হয় রল্ফ বোল্ড্রেউডের নামে, যিনি একজন অস্ট্রেলীয় লেখকের ছদ্মনাম, তার মা যার প্রশংসা করতেন। পরবর্তী খ্যাতির পর, হ্যারিসকে প্রায়শই অস্ট্রেলিয়ার মধ্যে "বাসেনডিয়ানের ছেলে" হিসেবে উল্লেখ করা হত। ছোটবেলায় তিনি বাস্টার ফ্লিব্যাগস নামে একটি কুকুরের মালিক ছিলেন। ইউকে কুইক রিডস ইনিশিয়েটিভের জন্য এই সম্পর্কে তিনি পরে একটি বই লিখেছিলেন।
হ্যারিস সুবিয়াকোর বাসেন্ডিয়ান স্টেট স্কুল এবং পার্থ মডার্ন স্কুলে পড়াশোনা করেন, পরে ওয়েস্টার্ন অস্ট্রেলিয়া বিশ্ববিদ্যালয় থেকে কলাবিদ্যায় স্নাতক এবং ক্লেয়ারমন্ট টিচার্স কলেজ (বর্তমানে এডিথ কাওয়ান বিশ্ববিদ্যালয়) থেকে ডিপ্লোমা অফ এডুকেশন অর্জন করেন। যখন তার বয়স মাত্র ১৬ বছর, এবং তখনও তিনি পার্থ মডার্ন স্কুলের ছাত্র ছিলেন, তখন তেলে তার স্ব-প্রতিকৃতি ছিল ৮০টি কাজের মধ্যে একটি (জমা দেওয়া ২০০ টির মধ্যে) যা ১৯৪৭ সালের আর্চিবাল্ড পুরস্কারে এন্ট্রি হিসেবে নিউ সাউথ ওয়েলসের আর্ট গ্যালারিতে ঝুলিয়ে রাখা হয়েছিল। তিনি ১৯৪৮ সালের আর্চিবাল্ড পুরস্কারের জন্য পশ্চিম অস্ট্রেলিয়ার তৎকালীন লেফটেন্যান্ট গভর্নর স্যার জেমস মিচেলের একটি প্রতিকৃতি আঁকেন। তার ল্যান্ডস্কেপ "অন আ মে মর্নিং, গিল্ডফোর্ড" দিয়ে তিনি ১৯৪৯ সালে তেলের রঙের জন্য ক্লদ হটচিন পুরস্কার জিতেছিলেন।
কিশোর ও তরুণ প্রাপ্তবয়স্ক হিসেবে হ্যারিস একজন চ্যাম্পিয়ন সাঁতারু ছিলেন। ১৯৪৬ সালে তিনি অস্ট্রেলিয়ান জুনিয়র ব্যাকস্ট্রোক চ্যাম্পিয়ন হন। এছাড়াও তিনি ১৯৪৮ থেকে ১৯৫২ সময়কালে বিভিন্ন দূরত্ব এবং স্ট্রোকের উপর পশ্চিম অস্ট্রেলিয়ার রাজ্য চ্যাম্পিয়ন ছিলেন।
১৯৫০-এর দশক
হ্যারিস ১৯৫২ সালে ইংল্যান্ডে চলে যান এবং ২২ বছর বয়সে দক্ষিণ লন্ডনের সিটি অ্যান্ড গিল্ডস অফ লন্ডন আর্ট স্কুলে আর্ট স্টুডেন্ট হন। ১৯৫৩ সালে তিনি টেলিভিশনে কাজ খুঁজে পান, বিবিসিতে, জিগস নামে এক ঘণ্টার শিশুদের শোতে নিয়মিত দশ মিনিটের কার্টুন অঙ্কন বিভাগে অভিনয় করেন, যার একটি পুতুল ছিল "ফুজ", যাজাদুকর রবার্ট হারবিনের তৈরি এবং পরিচালিত। তিনি ১৯৫৬ সালে হারবিনের পেপার ম্যাজিক প্রোগ্রামটি ব্যাখ্যা করতে গিয়েছিলেন। ১৯৫৪ সালে, হ্যারিস বিবিসি টেলিভিশনের একটি অনুষ্ঠান ঘূর্ণিগিগে নিয়মিত ছিলেন, যেখানে "উইলোবি" নামে একটি চরিত্র ছিল, যিনি একটি ড্রয়িং বোর্ডে প্রাণবন্ত হয়ে উঠেছিলেন, কিন্তু প্রতিটি পর্বের শেষে মুছে ফেলা হয়েছিল।
এই পর্যায়ে, হ্যারিস কিছুটা মোহভঙ্গ ছাত্র হিসাবে আর্ট স্কুল থেকে দূরে সরে গিয়েছিল। এরপর তিনি তার দীর্ঘদিনের নায়ক অস্ট্রেলীয় ইমপ্রেশনিস্ট চিত্রশিল্পী হেওয়ার্ড ভিলের (১৯১৩-১৯৬৮) সাথে দেখা করেন, যিনি তার পরামর্শদাতা হন, তাকে ইমপ্রেশনিজমের প্রাথমিক শিক্ষা দেন এবং তাকে দেখান যে এটি কীভাবে তার প্রতিকৃতি চিত্রকলায় সহায়তা করতে পারে। যে সময় তিনি ভিলের সাথে কাজ করছিলেন, হ্যারিস প্রতি বৃহস্পতিবার রাতে ডাউন আন্ডার নামে একটি ক্লাবে তার পিয়ানো অ্যাকর্ডিয়ান দিয়ে বিনোদন মূলক কাজ করতেন, যেখানে অস্ট্রেলীয় এবং নিউজিল্যান্ডীয়রা প্রায়শই আসতেন। ডাউন আন্ডার ভেন্যুতে হ্যারিস বেশ কয়েক বছর ধরে তার বিনোদন দক্ষতাকে সম্মানিত করেন। অবশেষে যা পরে তার থিম গান হয়ে ওঠে, "টাই মি ক্যাঙ্গারু ডাউন, স্পোর্ট"।
যদিও হ্যারিস প্রধানত বিবিসিতে উপস্থিত হন, তিনি ব্রিটিশ আইটিভি নেটওয়ার্কেও ছিলেন, এবং ১৯৫৫ সালে যখন বাণিজ্যিক টেলিভিশন শুরু হয়, তখন তিনি বিবিসি এবং আইটিভি উভয়ের সাথে কাজ করার একমাত্র বিনোদনকারী ছিলেন। তিনি বিবিসিতে তার নিজের সৃষ্টি উইলোবি দিয়ে অভিনয় করেন, একটি বিশেষভাবে তৈরি বোর্ড যার উপর তিনি উইলোবিকে আঁকেন (পিটার হকিন্স কণ্ঠ দেন এবং পরিচালনা করেন)। চরিত্রটি তখন হ্যারিসের সাথে একটি কৌতুক সংলাপে জড়িত হওয়ার জন্য জীবন্ত হয়ে উঠবে কারণ তিনি উইলোবিএর কাণ্ডকারখানার কৌতুকমূলক কার্টুন আঁকেন। অ্যাসোসিয়েটেড রেডিফিউশনের স্মল টাইমে  হ্যারিস অলিভার পলিপ দ্য অক্টোপাস নামে একটি চরিত্র উদ্ভাবন করেন, যা তিনি তার হাতের পিছনে আঁকেন এবং অ্যানিমেটেড করেন। হ্যারিস তখন কার্ডের বিশাল শিটে কার্টুন দিয়ে চরিত্রটির অ্যাডভেঞ্চারগুলি চিত্রিত করেছিলেন।
১৯৫৮ সালের ১ লা মার্চ লন্ডনে হ্যারিস ওয়েলশ ভাস্কর ও জুয়েলার আলওয়েন হিউজকে বিয়ে করেন, যখন তারা দুজনেই শিল্প শিক্ষার্থী ছিলেন। তাদের বিয়েতে, তাদের ব্রাইডসমেড হিসাবে একটি কুকুর ছিল।
গানটি অস্ট্রেলিয়ার সিডনিতে ইএমআইয়ে পাঠানো হয় এবং কিছুদিন পরেই রেকর্ড হিসেবে মুক্তি পায়, যা তার প্রথম রেকর্ডিং এবং তার প্রথম এক নম্বর একক উভয়ই হয়ে ওঠে। গানটি যুক্তরাজ্যে সফল হয়েছিল। হ্যারিস গানটি থেকে চারজন স্থানীয় ব্যাকিং সঙ্গীতশিল্পীকে ১০% রয়্যালটি অফার করেন, কিন্তু তারা প্রতিটির £৭ এর রেকর্ডিং ফি নেওয়ার সিদ্ধান্ত নেন, কারণ তারা মনে করতেন না যে গানটি সফল হবে। নতুনত্বের গানটির মূল শিরোনাম ছিল "কাঙ্গালিপ্সো" এবং এতে "ওয়াবল বোর্ড" এর স্বতন্ত্র শব্দ ছিল।
চতুর্থ শ্লোকটি - "আমাকে আলগা হতে দাও, লো/আমাকে আবোস আলগা হতে দাও/ তারা আর কোনও কাজে আসবে না, লো/তাই আমাকে আবোস আলগা হতে দাও"- ক্রমশ বিতর্কিত হয়ে ওঠে, কারণ পরে যা একটি বর্ণবাদী কলঙ্ক হিসাবে বিবেচিত হয়, এবং গানের পরবর্তী সংস্করণগুলিতে অপসারিত হয়। ২০০৬ সালে, গানটি প্রকাশের চার দশক পর, হ্যারিস মূল গানের কথা নিয়ে দুঃখ প্রকাশ করেন।
১৯৬০ থেকে ১৯৮০-র দশক
১৯৬০ সালের শেষের দিকে, তিনি ডুলাক্স পেইন্টস দ্বারা স্পনসর করা অস্ট্রেলিয়া সফর করেন এবং ডুলাক্স ইমালসন পেইন্টের সাথে মঞ্চে বিশাল চিত্রকলা করার সময় তার হিট গান গেয়েছিলেন। মঞ্চে ছবি আঁকার সময়, তার একটি ক্যাচফ্রেজ ছিল, "আপনি কি বলতে পারেন এটি এখনও কী?" হ্যারিস এবং তার স্ত্রী ইংল্যান্ডে ফিরে আসার পর, তারা পরিবারের সাথে দেখা করতে এবং অস্ট্রেলিয়া সফরের জন্য পার্থে যান, যেখানে তিনি তার ব্যান্ডের সাথে চার মাসের মতো ভ্রমণ করেন। ১৯৬৪ সালে তিনি এবং তার স্ত্রীর বিন্দি (জন্ম ১০ মার্চ ১৯৬৪) নামে একটি মেয়ে ছিল। বিন্দি বিন্দি শহরের জন্য নামকরণ করা হয়।